प्रधानमंत्री नरेंद्र मोदी की सरकार किसानों को सब्सिडी रेट पर सोलर पंप देने जा रही है। किसानों को सोलर पंप देने का जल्द ही शुरू होने जा रहा है। सिंचाई के लिए अपने खेत में सोलर पंप लगवाने के लिए किसानों को सोलर पंप की कुल कीमत की 40 फीसदी राशि देनी होगी। कुल कीमत की 30 फीसदी राशि केंद्र सरकार देगी, 30 फीसदी राशि राज्य सरकार देगी और बची हुई 40 फीसदी राशि किसान को देना होगा। इस 40 फीसदी राशि देने के लिए किसानों को बैंक से किस्त की सुविधा दी जाएगी। नवीन व नवीकरणीय ऊर्जा मंत्रालय (एमएनआरई) के मुताबिक किसानों को सब्सिडी दर पर सोलर पंप देने के मामले में राज्य सरकार की भी अहम भूमिका है। एमएनआरई के अधिकारी के मुताबिक अभी एक हॉर्सपावर सोलर पंप की लागत 90,000 रुपये आती है। ऐसे में किसानों को अपने खेत में सोलर पंप लगवाने के लिए 36,000 रुपये देने होंगे।